Fredstraktaten i Amiens

Gjennom avtalen lovte britene å levere Malta tilbake til malteserordenen, Egypt tilbake til Tyrkia, Ceylon til Nederlandene og Trinidad til Spania. Britene anerkjente også den franske republikken og kong Georg III fjernet den historiske tittelen «Konge av Frankrike» fra sine øvrige titler. Franskmennene lovte å trekke seg tilbake fra Napoli og Roma.

Freden kom i stand etter at den krigshissende William Pitt den yngre hadde gått av som britisk statsminister i 1801. Han ble erstattet av Henry Addington som straks tok kontakt med Napoléon Bonaparte (bror av Joseph Bonaparte) med et forslag til fredsavtale. Sjefsforhandlere for Frankrike var Charles-Maurice de Talleyrand og Joseph Bonaparte. For Storbritannia var Robert Jenkinson, 1. jarl av Liverpool.

Freden varte ikke lenge; Napoleonskrigene brøt ut i 1803, og i 1804 var William Pitt d.y. igjen britisk statsminister.

 Litteratur 
 Lindqvist, Herman (2008): Napoleon, ISBN 8251623952

 Eksterne lenker 


Kategori:Fredsavtaler
Kategori:Frankrikes historie
Kategori:Englands historie
Kategori:Franske traktater
Kategori:Britiske traktater
Kategori:Traktater av 1802
2
Kategori:Revolusjonskrigene